ג'ף וית'י

ג'פרי דייוויד וית'י (באנגלית: Jeffree David Withey; נולד ב-7 במרץ 1990) הוא כדורסלן אמריקאי המשחק בעמדת הסנטר.

== קריירה בתיכון ==
וית'י למד בבית הספר התיכון הורייזון בעיר הולדתו סן דייגו, קליפורניה, והוביל אותו לאליפות המדינה בדרג IV בעונת ה שלו ב-2006. בגמר אליפות אזור דרום קליפורניה שיחקה קבוצתו של וית'י מול תיכון סן חואקין ממוריאל, בו שיחקו שלושה שחקני NBA לעתיד: האחים ברוק ורובין לופז וקווינסי פונדקסטר.

בעונת ה שלו הוא העמיד ממוצעים של 20.8 נקודות, 13.0 ריבאונדים ו-7.3 חסימות למשחק.

== קריירת מכללות ==
=== אריזונה (2008) ===
וית'י התחייב במקור לשחק כדורסל מכללות באוניברסיטת לואיוויל, אך החליף את התחייבותו לאוניברסיטת אריזונה. לאחר התפטרותו של המאמן לוטה אולסון באוקטובר הוא החליט לעבור קבוצה ולא שיחק בהמשך עונת 2008/09.

=== קנזס (2009–2013) ===
ג'ף וית'י ביוני 2013
וית'י עבר לאוניברסיטת קנזס בינואר 2009, אך לא שיחק עד סוף סמסטר הסתיו של 2009 עקב חוקי ההעברות של ה-NCAA. במהלך עונת 2009/10 וב-2010/11 שיחק וית'י זמן מוגבל לאחר שהתחרה על דקות משחק עם קול אולדריץ' והתאומים מרכוס ומרקיף מוריס.

בשנת ה שלו, לאחר שהאחים מוריס נבחרו בדראפט ה-NBA, הוא התחיל לפתוח בחמישייה והגיע עם קנזס לאוניברסיטת קנטקי לגמר טורניר אליפות המכללות בכדורסל לעונת 2011/12, בו הפסידה 59–67 לוויילדקטס בכיכובו של אנתוני דייוויס. וית'י חסם 31 זריקות בטורניר ושבר את שיאו של ג'ואקים נואה, 29 חסימות. בעונת 2011/12 הוא נבחר לשחקן ההגנה של אזור הביג 12 וקבע שיא באזור עם 140 חסימות בעונה.

ב-3 בדצמבר 2012 נבחר וית'י לשחקן השבוע בביג 12 לאחר שרשם טריפל דאבל של 16 נקודות, 12 נקודות ו-12 חסימות, הטריפל דאבל השני בתולדות האוניברסיטה, נגד אוניברסיטת המדינה של סן חוסה. ב-18 בפברואר 2013 הוא נבחר לשחקן השבוע במשותף עם אנחל רודריגס לאחר שרשם דאבל דאבלים נגד אוניברסיטת המדינה של קנזס ואוניברסיטת טקסס באוסטין. באותו שבוע הוא חסם את הזריקה ה-265 וקבע שיא באזור הביג 12 לחסימות בקריירה.

וית'י סיים את שנת הסיניור שלו עם ממוצעים של 13.7 נקודות, 8.5 ריבאונדים ו-3.9 חסימות למשחק.

ב-10 במרץ 2013 הוא נבחר לשחקן ההגנה של השנה בביג 12 ולחמישיית העונה באזור. ב-11 במרץ 2013 הוא נבחר לחמישייה השנייה אול-אמריקן על ידי The Sporting News, וב-31 במרץ נבחר לחמישייה השלישית אול-אמריקן על ידי Associated Press.

ב-5 באפריל 2013 בחר האיגוד הלאומי של מאמני הכדורסל את וית'י לשחקן ההגנה של השנה יחד עם ויקטור אולדיפו.

== קריירה מקצועית ==
=== ניו אורלינס פליקנס (2013–2015) ===
וית'י נבחר בבחירה ה-39 בדראפט ה-NBA {{כ}}2013 על ידי פורטלנד טרייל בלייזרס, וב-10 ביולי 2013 הועבר לניו אורלינס פליקנס בטרייד של שלוש קבוצות בו היו מעורבים הפליקנס, הבלייזרס והסקרמנטו קינגס. בשתי עונות במדי הפליקנס הוא העמיד ממוצעים של 3.0 נקודות ו-2.3 ריבאונדים ב-95 משחקים.

=== יוטה ג'אז (2015–2017) ===
ב-24 באוגוסט 2015 חתם וית'י ביוטה ג'אז. ב-28 בדצמבר 2015 הוא רשם שיא עונתי של 11 נקודות ושיא קריירה של 12 ריבאונדים לאחר שפתח בחמישייה בניצחון 95–91 על פילדלפיה 76'.

=== דאלאס מאבריקס (2017) ===
ב-21 באוגוסט 2017 חתם וית'י לשנה בדאלאס מאבריקס, ושוחרר ממנה ב-19 בדצמבר 2017.

=== טופאש בורסה (2018) ===
ב-24 ביולי 2018 חתם וית'י בטופאש בורסה מהסופר ליגי הטורקית לעונת 2018/19. ב-28 בדצמבר 2018 הוא נפרד מהקבוצה לאחר שהופיע ב-19 משחקים.

=== לאווריו (2019) ===
ב-28 בפברואר 2019 חתם וית'י בלאווריו מליגת העל היוונית להמשך העונה. ב-30 במרץ 2019 קלע וית'י שיא עונתי של 18 נקודות ו-8 מ-10 מהשדה, יחד עם שישה ריבאונדים ושתי חסימות, בהפסד 88–99 לפאוק סלוניקי. ב-10 משחקים במדי לאווריו הוא העמיד ממוצעים של 6.9 נקודות, 3.8 ריבאונדים ו-1.5 חסימות למשחק.

ב-4 ביולי 2019 הוא הצטרף לוושינגטון ויזארדס לליגת הקיץ של ה-NBA.

=== עירוני נס ציונה (2019–2020) ===
ב-18 באוגוסט 2019 חתם וית'י לשנה בעירוני נס ציונה מליגת העל בכדורסל והיורופקאפ. ב-23 באוקטובר 2019 רשם וית'י דאבל דאבל של 23 נקודות ו-11 ריבאונדים, הוביל את נס ציונה לניצחון 82–75 על קפפנברג בולס וזכה בתואר מצטיין המחזור הראשון של עונת 2019/2020 ביורופקאפ. ב-5 בדצמבר 2019 הוא נבחר לשחקן חודש נובמבר בעונת 2019/2020 בליגת העל בכדורסל לאחר שהעמיד ממוצעי דאבל דאבל של 16.3 נקודות ו-13.3 ריבאונדים תוך קליעה של 66% מהשדה בשמונה משחקים. ב-23 בדצמבר 2019 קלע וית'י שיא קריירה של 24 נקודות עם 10 מ-12 מהשדה, שבעה ריבאונדים ושלוש חטיפות בניצחון 95–80 על הפועל תל אביב, ונבחר למצטיין המחזור ה-20.

=== גויאנג אוריון אוריונס (2020–2021) ===
ב-9 ביולי 2020 חתם וית'י בגויאנג אוריון אוריונס מליגת העל הקוריאנית בכדורסל, במדיה העמיד ממוצעים של 8.8 נקודות ו-7.3 ריבאונדים למשחק.

=== בילבאו באסקט (2021–2023) ===
ב-21 ביולי 2021 חתם וית'י בבילבאו באסקט מליגת ה-ACB הספרדית.

=== הפועל תל אביב (2023) ===
ב-22 באוגוסט 2023 חתם וית'י בהפועל תל אביב מליגת העל בכדורסל והיורוקאפ. הקבוצה ניצלה את אופציית השחרור שלה ב-23 בספטמבר, והוא הפך לשחקן חופשי מבלי שהופיע במשחק רשמי במדיה.

== קישורים חיצוניים ==

== הערות שוליים ==

קטגוריה:כדורסלני יוטה ג'אז
קטגוריה:כדורסלני טופאש בורסה
קטגוריה:בחירות דראפט של פורטלנד טרייל בלייזרס
קטגוריה:כדורסלני ניו אורלינס פליקנס
קטגוריה:כדורסלני לאווריו
קטגוריה:כדורסלני אוניברסיטת קנזס
קטגוריה:כדורסלני עירוני נס ציונה
קטגוריה:כדורסלני דאלאס מאבריקס
קטגוריה:סנטרים (כדורסל)
קטגוריה:כדורסלני בילבאו באסקט
קטגוריה:קליפורניה: כדורסלנים
קטגוריה:כדורסלנים אמריקאים
קטגוריה:ספורטאים אמריקאים בישראל
קטגוריה:ספורטאים אמריקאים בספרד
קטגוריה:אמריקאים שנולדו ב-1990